Die mense van Groot Gemak – toortsie.com
Desember 6, 2013 Desember 6, 2013 ~ Toortsie
Ken julle die plekkie, Groot Gemak? Nie? Kannie wees nie! Dis 'n piepklein plekkie by die see, doodstil die hele jaar. Daar gaan net mooi NIKS aan nie. Maar kom 15 Desember van elke jaar, dan raak die plek aan die L E W E … Dan dril en dreun dit van musiek, mense wat lang, mense wat bly wees om mekaar weer na 'n lang jaar te sien, kinders wat gil en jil… tot so 10 Januarie… dan is die plekkie weer sy ou selwers, met die inwoners natuurlik stokflou.
Maar wag, kom ek vertel jou wie almal in Groot Gemak woon. Dis nogals 'n interessante lotjie, hoor!
Die een met die goue hare…
Die een wat WEET die manne loer vir haar…
Selfs deur die jaar is Annabelle nie die stilste meisie op Groot Gemak nie, maar sy LEEF vir die "seisoentyd"… dán is dit ook háár seisoen…
(vra maar vir die Sonskynsisters…)
Ouma Miems is 'n dierbare en lekker ouma. Almal op Groot Gemak is lief vir haar. Sy bak die heerlikste melkterte en koeksisters. Sy's 'n warm, liefdevolle mense en daar is altyd baie mense wat by haar kuier.
Husse het 'n probleem…
'n Groot probleem…
'n Ongemaklike probleem..
Hy, Husse, het LANG ORE!!
Dan is daar Paddie. Paddie Padda…. of is hy eerder 'n krokodil?
Is dit Kwaak.. Kwaak…. of Hap… Hap?
Wakker slaap!! Moenie jou laat vang nie!
Pas op vir KATONKELS!!! Hy lyk miskien maar soos hy lyk, maar oppas…. Hy het BLIKORE… en hy HOOR met daardie ore, anders as kinders wat ore het maar dit net vir ornamente gebruik!
Siestog. Hy is 'n straathond. Maer en sieklik. Hy bedel maar orals vir kos. Die kinders skop hom en maak hom bang met klappers.
En dan is daar…
Eintlik is Snorre 'n baie skaam outjie, daar waar hy deur die jaar bly, maar as die Desembervakansie aanbreek en hy see toe kom… dis DAN wanneer die poppe dans en jy met Snorre kan TOOR!! 😉
Net soos jy daarvan hou…
Gescramble, omelet of rou!
Maar moenie jou misgis…
is dit werklik 'n hoender wat ek is?
Natuurlik het elke paradys of lekker plek 'n slang…
Sollie, die slang…
Die Sonskynsusters… Hulle sien alles, en weet alles van almal af… Hulle weet presies waar Annabelle orals rondloop en waar Een Oog Faan sy oog verloor het. Maar… Hulle praat nie uit nie. Nooit! Net as jy baie mooi vra! Dan sal hulle iets in jou oor fluister.
Bly maar in hulle goeie boekies, dis die veiligste plek om te wees, en OPPAS wat julle vir hulle vertel!
Van Een Oog Faan gepraat… Hy is 'n RAMKAT! Hy het maar moeilike huislike omstandighede, maar is een om mee rekening te hou.
Hy gaan mos nog eendag President word!
Dan is daar nog net een oor wie ek aan julle wil voorstel: Vir hom is die lewe net een groot plesier!
Niemand anders nie as…… FRITTEL FRATTEL!!
Lekker kuier op Groot Gemak as julle soontoe gaan!
(Die Sonskynsusters en die hond is deur 'n ou tannie in die ouetehuis gemaak, 'n vriendin het gesorg vir Husse, Katonkels, Annabelle, Ouma Miems. Sy het ook Een Oog Faan gemaak, maar ons het hom heeltemal 'n nuwe karakter gegee. Die res het ek en my dogter aanmekaargeslaan.)
Posted in Lawwighede; Tong-innie-kies	handpoppe
‹ PreviousOp 'n vals noot
Next ›'n paar goedjies wat ek nie kan verstaan nie…
8 thoughts on "Die mense van Groot Gemak"
Desember 6, 2013 om 1:38 nm
Interesting (konnie interessant spel nie) karakters!!! WAT maak julle met hulle? Ek neem aan hulle is so bevoorregd om saam see toe te gaan….. en dan???
Desember 6, 2013 om 1:46 nm
Poppekas by die Stranddienste. Ons het nog 'n gesin ook bestel. Dis nou 'n "ordentlike" klomp, nie handgemaak soos hierdie nie. Wel, vir 3 volle weke moet daar nog stories uitgedink word vir hierdie karikature! GELUKKIG NIE MY WERK NIE, en ek dink nie die storievertellers gaan my "agtergrond" van elke karakter kom lees nie. Wat weet 20 jariges byvoorbeeld van Husse met lang ore? En die 2 dames wat dieselfde lyk, gaan dalk net iets uitlok soos: "2 poppe wat dieselfde lyk? Ag nee!"…. 🙂
Ons het ons bes probeer. Is mos nou nie eintlik professionele popmakers nie, of hoe? 🙂
Desember 6, 2013 om 2:31 nm
Ek lief poppekas!! Hoop julle het groot pret op die strand 🙂
Desember 6, 2013 om 6:20 nm
O maar ek gaan nie by wees nie. Dis die jongklomp, ver van ons sf.
Desember 6, 2013 om 4:35 nm
Julle moet daai stories neerskryf hoor :-). Ons het ook sulke karakters wat vir die kinders "lessies" leer en een outjie so 4 kom na die tyd voor die poppekas staan om vir Bobbin iets te vertel, maar die "hy" praat met 'n ander dogtertjie. Maak hy Bobbin stil met 'n "shhhurrap Bobbin" en toe ons is mos vliende, luister vir my. Dis amazing hoe die kinders met die karakters identifiseer en "luister" wat hulle se.